open-index/open-wikipedia-markdown huggingface dataset:
Søgnesteinen

**Søgnesteinen** er en runestein som står ved Søgne gamle prestegård i Søgne i Agder.

Steinen er første gang nevnt i et notat av Nicolay Wergeland i 1811. I 1821 ble innskriften dokumentert i tegning for første gang, og den ble første gang publisert av Jens Edvard Kraft i 1826, da med feilaktig tolkning. Steinen er meget forvitret, og den første som greide å tolke den korrekt var Sophus Bugge i 1870. Innskriften lyder:

:**a u i n t r : r i s t i : s t i n : þ i n a**

:**a f t i r : k u n u a t : s u n s i n**

På norrønt blir da teksten: *Eyvindr reisti stein þenna eptir Gunnvald son sinn*.

På moderne norsk blir det: «Øyvind reiste denne steinen etter Gunnvald, sønnen sin».

Runene dateres til første halvdel av 1000-tallet. Steinen står fortsatt på tunet ved Søgne gamle prestegård. Den er registrert med nr. id 91378 i Riksantikvarens kulturminnearkiv.

## Litteratur
* Magnus Olsen: Norges innskrifter med de yngre runer, bd. III, Aust-Agder, Vest-Agder og Rogaland. Oslo 1954 s. 100 - 103.

## Eksterne lenker
*
Louis Jensen

**Louis Jensen** (1943–2021) var en dansk forfatter. Han var opprinnelig utdannet arkitekt, men levde av sitt forfatterskap. Han skrev både for barn og voksne. 

Louis Jensen debuterte i 1970 med dikt i tidsskriftet *Hvedekorn* og gav deretter ut en rekke diktsamlinger.

Hans første bok var barneboken *Krystalmanden* i 1989, som han fikk Kulturdepartementets forfatterpris for barne- og ungdomsbøker for samme år. Han har fått en lang rekke priser. I 1989 fikk han også *[[Gyldendals boklegat for barnebokforfattere]]* og i 2002 ble han tildelt «Livsvarig ydelse» av Statens Kunstfond. I 2009 fikk Louis Jensen *[[Gyldendals Barnebokpris]]*.

## Utgivelser
* *Krystalmanden*, 1986
* *Drageflyverne og syv andre historier*, Gyldendal 1987
* *Tusindfuglen*, Gyldendal 1987
* *Hjerterejsen*, Gyldendal 1988
* *Det grønne spor*, Gyldendal 1989
* *Karl Kluges dobbelte skattejagt*, Gyldendal 1990
* *Plus-Four og katten-skatten*, Gyldendal 1991 
* *Skelettet på hjul*, Gyldendal 1992 
* *Hundrede historier*, Gyldendal 1992 
* *Den fortryllede by*, Gyldendal 1993 
* *Karl Kluge og ondskaben*, Gyldendal 1994 
* *Hundrede nye historier*, Gyldendal 1995 
* *Nøgen*, Gyldendal 2000 
* *Hjalmars nye hat*, Gyldendal 1997 
* *Hendes kongelige højhed Museprinsessen*, Gyldendal 1998 
* *Et hus er et ansigt: en bog for børn om arkitektur*, Gyldendal 1998 
* *Den kløvede mand*, Gyldendal 1999 
* *Hundrede splinternye historier*, Gyldendal 2000 
* *Den strandede mand*, Høst & Søn 2000 
* *Den frygtelige hånd*, Høst & Søn 2001 
* *De bortblæste bogstaver*, Gyldendal 2001 
* *Flyveren*, Dansklærerforeningen 2001 
* *Skoven*, Dansklærerforeningen 2001 
* *Alma*, Gyldendal 2003 
* *Hundrede firkantede historier*, Gyldendal 2003 
* *Hør her stær!* (illustration: Helle Vibeke Jensen), Høst & Søn 2004 
* *Tinhjerte*, Høst & Søn 2004 
* *Hundrede meget firkantede historier*, Gyldendal 2005 
* *Skomagerbakken*, Gyldendal 2006 
* *Bent og den kinesiske kasse*, Gyldendal 2007
* *2 kroner og 25 øre*, 2010
* *Kejserinden*, Replikant 2011
* *Rejsen Til Min Far*, 2012
* *Hurra & velkommen!: nye firkanter* (illustration: Lilian Brøgger), 2014

## Referanser


## Kilder
* Om Louis Jensen på Litteratursiden.dk
Langvann

**Langvann** eller **Langvatn** er navn på mange innsjøer i Norge, blant annet disse:

* Langvann på Hurumlandet i Asker, 0,8958 km²
* Langvann nær Lierfoss i Aurskog-Høland, 0,0343 km²
* Langvann i Bamble, 0,1822 km²
* Langvatn i Beiarn, 0,0759 km²
* Langvatn i Bykle, 2,1635 km²
* Langvann i Farsund, 0,0291 km²
* Langvatn i Gjerstad, 0,0464 km²
* Langvann i Halden, 0,1257 km²
* Langvatn i Jevnaker, 0,1155 km²
* Langvann i Kragerø, 0,2966 km²
* Langvatn i Kviteseid, 0,012 km²
* Langvann i Lardal, 1,2328 km²
* Langvatn i Måsøy, 0,036 km²
* Langvatn i Nannestad, 0,0235 km²
* Langvatn i Nissedal, 0,0231 km²
* Langvann på grensen mellom Nittedal og Oslo, nord i Nordmarka, 0,55 km²
* Langvatn i Nordre Land, 0,2 km²
* Langvann i Sande i Vestfold, 0,1815 km²
* Langvatn i Sør-Varanger, 0,317 km²
* Langvann i Tvedestrand
* Langvatn i Åmli, 0,0266 km²

Dessuten finnes sammensatte navn, bl.a. disse:
* Lille Langvann i Halden
* Nordre Langvann i Lillomarka, på grensen mellom Nittedal og Oslo
* Søndre Langvann i Lillomarka, på grensen mellom Nittedal og Oslo

Dessuten forekommer *Langvannet*/*Langvatnet* samt flere andre lignende navn, og sammenblanding er ikke uvanlig.

## Se også
* Langvannet/Langvatnet
* Langavatnet
* Langevatnet
28. serierunde i Tippeligaen 2015

**28. serierunde i [[Tippeligaen 2015]]** ble innledet fredag 23. oktober klokken 19.00 med kampen mellom  og  på Sparebanken Sør Arena. Resterende kamper ble spilt lørdag 24. og søndag 25. oktober.

## Statistikk

## Kampfakta
**Fredag 23. oktober 2015**


**Lørdag 24. oktober 2015**




**Søndag 25. oktober 2015**
Søndenfjeldske Dragonregiment

**Søndenfjeldske Dragonregiment** (forkortet **SDR**) var en avdeling i det norske kavaleriet som ble opprettet i 1750 og nedlagt i 2002. 

## Historikk
Regimentet regnet *Tredje søndenfjeldske dragonregiment* som første del av sin historie. Dette regimentet ble opprettet i 1750; da kavaleriet ble utvidet fra to regimenter sønnafjelds og ett nordenfjeldsk til 4+1. Det *fjerde sønnafjeldske* ble nedlagt i 1766, og de tre gjenværende sønnafjelds fikk i 1783 navnene *[[Aggershusiske Regiment|Aggershusiske]]*, *[[Det Smålenske regiment|Smålehnske]]* og *[[Det oplandske regiment|Oplandske]]*. Det Smålehnske ble nedlagt i 1811. Etter omorganiseringen i 1811 besto det norske kavaleriet av tre regiment: Akershusiske ridende jegerkorps med kompanier i Østfold og Nes/Eidsvoll; Søndenfjeldske Dragonregiment med kompanier i Romerike, Hedmark og Toten; og Trondhjems Dragonkorps med kompanier i Innherred og Strinda.

Søndenfjeldske dragonegiment hadde ulike navn gjennom tidene:

* 1750: *Tredje søndenfjeldske dragonregiment*
* 1784: *Oplandske dragonregiment*
* 1811: *Søndenfjeldske dragonregiment*
* 1818: *Oplandske ridende jegercorps*
* 1889: *Oplandske kavalerikorps*
* 1911: *Oplandenes Dragonregiment Nr 2*
* 1930: *Opland Dragonregiment*
* 1987: *Søndenfjeldske Dragonregiment*

Kavaleriets skole- og øvingsavdeling var fra 1987 til 2002 slått sammen med regimentet.

Fra 1784 til 1810 bestod dragonregimentet av fem kompanier fra Hedmark (benevnt Nordre, Østre osv), to kompanier fra Toten og ett fra Biri. Etter 1811 besto regimentet av kompanier fra Hadeland, Ullensaker, Nannestad, Skedsmo, seks kompanier fra Hedmark (benevnt Nordre, Østre osv), Biri/Vardal og to kompanier fra Toten; tilsammen 1729 mann. De nye kompaniene var dels avgitt fra Akershusiske og dels fra Smålenske regiment.

Under forberedelsene til Riksforsamlingen i 1814 oppnevnte regimentet – på samme måte som øvrige militæravdelinger – to medlemmer av Den grunnlovgivende forsamling: rittmester Eilert Waldemar Preben Ramm fra Vang og korporal Peder Paulsen Balke fra Toten. 
## Moderne virksomhet og nedleggelse

Dragonregimentet hadde lenge base på Trandum leir; i 1997 ble virksomheten overført til Rena leir. Regimentet ble nedlagt i 2002. 

## Våpengalleri
Avdelingsmerkene brukt av Søndenfjeldske Dragonregiment.

Fil:Coat of arms of the Søndenfjeldske Dragoon Regiment (Old).svg|Første merke
Fil:Coat of Arms of the Søndenfjeldske Dragoon Regiment.svg|Andre og siste merke


## Referanser
Surrib

**Surrib** er en egnsrett fra Sønderjylland i Danmark.

Den består av kokeflesk fra svin i en gelé som er tilberedt av en lake bestående av vann, edikk, laurbær og pepper. Surrib spises på sønderjysk med rugbrød, sennep, rødbeter og snaps til. Retten serveres ofte til den sønderjyske julefrokost.

## Referanser
Bregnegrotten

**Bregnegrotten** (italiensk: *Grotta delle Felci*)  er en  hule på Capri i Campania i Italia.

I grotten ble det gjort  549 arkeologiske funn av fossiler fra neolittisk tid.
Assassin’s Creed (film)

***Assassin's Creed*** er en amerikansk action- og eventyrfilm fra 2016. Filmen er regissert av Justin Kurzel, skrevet av Bill Collage, Adam Cooper og Michael Lesslie, og har Michael Fassbender, Marion Cotillard, Jeremy Irons og Brendan Gleeson i hovedrollene.

Filmen er basert på videospillserien *[[Assassin's Creed]]*.

## Handling
Når Callum Lynch utforsker minnene til sin stamfar Aguilar, og får evnene til en topp leiemorder, oppdager han at han er etterkommer av den hemmelige leiemorderforeningen.

## Rolleliste
* Michael Fassbender som Callum Lynch og Aguilar de Nerha
* Marion Cotillard som Sophia Rikkin
* Jeremy Irons som Alan Rikkin
* Brendan Gleeson som Callum Lynchs far
* Michael K. Williams som Moussa og Baptiste
* Ariane Labed som Maria

## Referanser


## Eksterne lenker
*
Eskill av Nidaros

**Eskill av Nidaros** (død 1428) var en norsk korsbror og senere erkebiskop i Nidaros.

Eskill var erkebiskop av Nidaros fra 1402, og frem til sin død i 1428. 

## Bakgrunn
Eskill ble født i Gudbrandsdalen, trolig rundt 1370. Foreldrene hans er ukjente. Han nevnes første gang i kildene som korsbror (kannik) i Nidaros i 1395.

## Erkebiskop
Eskill ble valgt til erkebiskop av domkapitlet i Nidaros i desember 1402, etter erkebiskop Vinalds død. Fra midten av 1300-tallet hadde imidlertid alle de norske erkebiskopene blitt valgt av paven, og pave Bonifatius IX godtok ikke at domkapitlet nå valgte erkebiskop selv. Paven annulerte derfor valget av Eskill, men utnevnte ham til embetet ved provisjon, det vil si mot å betale en avgift til paven. Eskill måtte betale 800 gylden i hovedavgift for seg selv, i tillegg til det som stod igjen av gjeld etter hans forgjengere Vinald, Nicolaus og Trond - rundt 1240 gylden. Det er mulig at Eskill fikk et lån fra dronning Margrete til å betale avgiftene, for da han døde, hadde han en gjeld til kronen som kan stamme fra de avgiftene han måtte betale til paven. Gjelden måtte hans etterfølger Aslak Bolt overta, men han fikk en del av den ettergitt av kong Erik.

Eskill ble erkebiskop under det vestlige skisma; konflikten i den katolske kirke som førte til at det var to paver i perioden 1378–1417, en i Roma og en i Avignon. Den norske kirkeprovinsen støttet den romerske paven. Pisa-konsilet i 1409, som ble holdt for å løse problemene, førte til at enda en ny pave ble valgt. Eskill valgte etter dette å støtte Pisa-paven, Johannes XXIII, og i 1411 ble Eskill valgt til nuntius.

I løpet av sin tid som erkebiskop var Eskill flere ganger i konflikt med domkapitlet, blant annet om inntekter. Blant annet ble han anklaget for å ta en større del av kirkens inntekter enn han skulle, på bekostning av domkapitlet. Mye tyder på at Eskill prioriterte sine egne og erkebispesetets økonomiske interesser foran domkapitlets. Under Eskill ble erkebispesetet en sterk økonomisk makt, og kirkens jordegods ble sterkt utvidet.

## Referanser


## Eksterne lenker
* «Eskill (1402-1428)». Biografi på *katolsk.no*.
Flashforward

***Flashforward*** er en amerikansk science fiction- og mystery-serie som gikk på ABC fra 2009 til 2010. Den er basert på boka med samme navn av Robert J. Sawyer.

## Handling
6. oktober 2009 fører en mystisk, verdensomspennende, hendelse til at folk besvimer i 2 minutter og 17 sekunder. I løpet av den tiden «ser» de et bruddstykke av hvordan livet deres er 6 måneder frem i tid, nærmere bestemt 29. april 2010. Enkelte «ser» imidlertid ingenting, en indikasjon på at de ikke lenger er i live på det tidspunktet.

Serien fokuserer spesielt på personer ansatt ved FBIs avdeling i Los Angeles, som prøver å finne ut hva som har forårsaket hendelsen, om det har skjedd tidligere, og om det vil kunne skje igjen, og ikke minst hvem som står bak.

## Rolleliste
* Joseph Fiennes &mdash; Mark Benford
* John Cho &mdash; Demetri Noh
* Jack Davenport &mdash; Lloyd Simcoe
* Courtney B. Vance &mdash; Stanford Wedeck
* Zachary Knighton &mdash; Dr. Bryce Varley
* Sonya Walger &mdash; Dr. Olivia Benford
* Peyton List &mdash; Nicole Kirby
* Christine Woods &mdash; Janis Hawk
* Brían F. O'Byrne &mdash; Aaron Stark
* Dominic Monaghan &mdash; Simon Campos

## Referanser


## Eksterne lenker
*
Everybody Wants Some!!

***Everybody Wants Some!!*** er en amerikansk komedie fra 2016.

Filmen er skrevet og regissert av Richard Linklater, og Følger en gjeng unge baseball-spillere, både på og av banen.

Blake Jenner, Ryan Guzman, Tyler Hoechlin, Wyatt Russell og Zoey Deutch spiller noen av hovedrollene.

## Handling
I Texas, høsten 1980, flytter førsteårsstudent Jake Bradford inn i et hus rett utenfor campus sammen med andre medlemmer av college-baseballaget deres - inkludert Billy, med kallenavnet «Beuter» på grunn av hans dype aksent fra Sørstatene. På et lag-møte i huset introduserer treneren de nye spillerne, inkludert førsteårsstudentene Jake, Plummer, Beuter, Brumley og overgangsstudentene Jay og Willoughby. Treneren siterer to regler: Ingen alkohol i huset, og ingen kvinner ovenpå. Men laget overser raskt disse reglene, og arrangerer en fyllefest der flere spillere tar kvinner opp til soverommene deres. Neste morgen drar «Beuter» midlertidig hjem, bekymret for at kjæresten hans er gravid.

Resten av laget reiser deretter ut for å drikke, og begynner kvelden ved et lokalt diskotek. Jay kommer med arrogante bemerkninger til en bartender, provoserer frem et slagsmål, noe som fører til at hele laget blir kastet ut. Jay reiser hjem etter dette, og resten av laget skifter klær og besøker en bar med western-tema. Dagen etter deler Willoughby sin marihuana, musikk og filosofi med førsteårsstudentene. Jake møter Justin, en lagkamerat fra high school som har omfavnet punk-subkulturen. Han inviterer resten av laget til en punk-konsert.

Men i løpet av lagets første uoffisielle trening opprører Jay lagkameratene ved å spille alt for aggressivt. McReynolds, lagets kaptein og beste spiller, setter Jay på plass. Men det blir senere avslørt at Willoughby egentlig er 30 år gammel, og har stadig blitt overført til nye høyskoler for å fortsette å spille baseball og nyte student-tilværelsen.

## Rolleliste
* Blake Jenner som Jake
* Ryan Guzman som Roper
* Tyler Hoechlin som McReynolds
* Wyatt Russell som Willoughby
* Zoey Deutch som Beverly
* Glen Powell som Finnegan
* Will Brittain som Billy Autrey
* Jonathan Breck som trener Gordon
* Dora Madison som Val

## Eksterne lenker
*
Livsglede for Eldre

**Livsglede for Eldre** (LFE) er en privat stiftelse som jobber innen for eldreomsorg. Den ble etablert i 2005 av to sykepleierstudenter ved Høgskolen i Agder, Annette Skeie Jakobsen og Elin Anita Verdal. 

LFE jobber med utvikling og innovasjon innenfor frivillighet, utdanning og tjenesteutvikling i eldreomsorgen. 

Stiftelsen eier og driver den nasjonale sertifiseringsordningen Livsgledesykehjem.

## Historie
Annette Skeie Jakobsen og Elin Anita Verdal fra Kristiansand, som startet Livsglede for Eldre. De ønsket at de eldre skulle få mer livsglede i hverdagen, og hadde som mål å være et supplement til den offentlige eldreomsorgen. 

I begynnelsen besto LFEs aktivitet hovedsakelig av større fellesarrangementer for eldre basert på frivillig innsats og bidrag fra næringslivet, og 13. august 2007 ble LFE formelt opprettet som stiftelse. Da var det etablert 11 lokalforeninger spredt over hele Norge. 

I 2008 startet LFE ved Sigrid Moum et pilotprosjekt i samarbeid med Trondheim kommune, som resulterte i den nasjonale sertifiseringsordningen Livsgledesykehjem. Ordningen endret navn til Livsgledehjem i 2017, og er i dag en nasjonal standard for personsentrert omsorg som setter de individuelle psykososiale behovene til sykehjemsbeboere i system. 

I 2012 ble Livsgledehjem nevnt som en av fem hovedstrategier for økt frivillighet i Norge, og den omtales i Stortingsmelding 19 som et virkemiddel "for å styrke den aktive omsorgen og sette sosiale og kulturelle behov i sentrum". LFE er nå en landsomfattende organisasjon, både innen frivillighet, generasjonsmøter og omsorg.

## Samarbeid
Livsglede for Eldre skal bidra til å øke rekrutteringen til omsorgsyrker, og jobber for møter mellom generasjoner helt fra barnehagealder. Ungdomsskolen kan bruke livsgledetankegangen i valgfaget Innsats for andre. Videre har LFE som mål at livsglede skal være tema i undervisning på videregående skoler, høgskoler og universiteter med helsefaglige utdanninger. Livsglede i utdanningsinstitusjonene skal bidra til at flere velger å jobbe innen eldreomsorgen etter endt utdannelse. LFE har derfor utviklet egne samarbeidskonsepter med både skoler og barnehager. 

Elever ved helse- og oppvekstfag ved videregående skoler bruker livsgledepedagogikken blant annet i prosjekt til fordypning, og planlegger og gjennomfører ulike aktiviteter for eldre på institusjon, og får på den måten en mer praksisnær utdanning. LFE har også lokalforeninger tilknyttet flere høgskoler, bestående av studenter som arrangerer ulike arrangementer.

## Livsgledekoret
Livsgledekoret «Stayin' alive» ble utviklet på initiativ fra sangeren Torstein Sødal i 2010 i samarbeid med LFE, og besto av pensjonister fra Kristiansand. Koret ble avviklet i 2015.

## Referanser


## Eksterne lenker
* 
* http://omsorgsforskning-midt.no/2014/12/17/publisert-rapport-om-livsgledesykehjem/
* http://www.adressa.no/meninger/kronikker/article8164527.ece
* http://www.nrk.no/trondelag/xl/gir-eldreomsorgen-et-loft-1.12013670
Just Juel

**Just (Jost) Juel** (født 14. oktober 1664 i Viborg i Jylland, død 8. august 1715 ved Jasmund på Rügen) var en dansk sjøoffiser og diplomat.

Han var sønn av Henrik Juel til Lindbjærg (1628–1707) og Sophie Høg. I årene 1680–82 studerte han i Kiel, hvoretter han reiste til København for å søke ansettelse i Danske Kancelli. Til tross for gode kontakter, lyktes det ikke Juel å bli ansatt, hvorfor han i stedet forsøkte å søke lykken i utlandet. I 1684 ble han overtalt av en nordmann til å søke ansettelse i den hollandske Orlogsflåte. Ved sin hjemkomst i 1688 fikk han med hjelp av sin slektning Niels Juel ansettelse som løytnant i Søetaten hvor han senere avanserte til viseadmiral.

Under felttoget i 1700 var han flaggkaptein i Ulrik Christian Gyldenløves flåte, hvor han spillet en vesentlig rolle ved forsvaret av København under det engelsk-hollandsk-svenske bombardement. 29. desember 1702 ektet han Adele Bielke, en datter av admiral Christian Bielke. Hun døde allerede i 1706.

I årene 1709–12 var Juel gesandt hos tsar Peter den store. Han førte dagbok over livet ved keiserhoffet, som under tittelen «En Rejse til Rusland under Tsar Peter» ble utgitt av G. L. Grove i 1893. Ved sin tilbakekomst til Danmark, ble han utnevnt til viseadmiral og ansatt ved hovedflåten. Med denne deltok han den 8. august 1715 i sjøslaget ved Jasmund hvor han ble truffet av en kanonkule og døde straks etter. Liket ble ført i land og bisatt i Roskilde domkirke med stor prakt.

## Referanser
Collide

***Collide*** er en amerikansk actionthriller fra 2016. Filmen er regissert av Eran Creevy, skrevet av Creevy og F. Scott Frazier, og har Nicholas Hoult, Felicity Jones, Anthony Hopkins og Ben Kingsley i hovedrollene.

## Om filmen
Filmen har premiere i USA sommeren 2016.

## Handling
En amerikansk turist blir involvert i en gruppe av dopsmuglere som føreren deres, men han ender opp på flukt fra smuglerne på Kölns høyhastighetsmotorveier.

## Rolleliste
* Nicholas Hoult som Casey
* Felicity Jones som Juliet
* Anthony Hopkins som Hagen Kahl
* Ben Kingsley som Geran
* Nadia Hilker som Rowena
* Marwan Kenzari
* Clemens Schick som Mirko
* Michael Epp som Karl
* Christian Rubeck som Kye
* Johnny Palmiero som Fitch
* Aleksandar Jovanovic som Jonas
* Joachim Król som Wolfgang

## Eksterne lenker
*
Hagenellik

**Hagenellik** (*Dianthus caryophyllus*) er en uteplante som stammer fra nellikslekta, som består av ca. 300 arter. Den passer som snittblomst, og kan plantes i vase inne. Planten er blå/grønn i stilk og blader, og består av fargerike velduftende blomster. De kommer i fargene hvit, rosa, orange, burgunder og forskjellige rødnyanser. Planten kan bli opp mot 40 til 50&nbsp;cm lang. Den blomstrer mellom juni og august. I noen av de varmeste delene av landet kan den overvintre, men hagenelliken føres i dag generelt opp som en ettårig uteplante.

## Planting
Hagenellik er opprinnelig en uteplante som trives best utendørs. For at den skal blomstre mest mulig burde den plasseres på området med mye sollys. Når man skal plante den i hagen er det viktig at hele roten kommer under jorda. Pakk godt med blomsterjord rundt og ha i rikelig med vann. Husk å vanne med en gang. Plasser planten i veldrenert jord, da trives den best. Det er viktig å plukke bort døde blomster underveis, da vil blomsten lage nye skudd og formere seg. Hagenelliken passer også som snittblomst, som i en bukett eller alene. Det er viktig å plukke vekk de nederste bladene slik at bakteriefloraen i vannet ikke skal bli for høy. Blomsten foretrekker å bli satt i kaldt vann med næring for snittblomster. Snitt så diagonalt for at snittoverflaten blir større, på denne måten vil blomsten trekke til seg mest mulig vann.

## Historie
Planten vokser i vill form rundt middelhavsområdet. Hvordan og når den kom til Norge er usikkert. Ifølge kilder ble hagenellik nevnt av Christian Gartner, kjent som gartner og hagebruksforfatter på slutten av 1600-tallet. Han var trolig den første bygartneren i landet, bosatt i Trondheim. På 1700–1800-tallet vokste interessen for hagenellik, og den ble svært populær i norske hjem.

På midten av 1900-tallet og frem til i dag er nellik ofte brukt i forbindelse med begravelse, og dermed assosierer mange blomsten med sorg. Grunnen til dette er at blomsten ble dyrket i Norge, og var derfor lett tilgjengelig. Plantens holdbarhet som snittblomst (ca. 3 uker) bidro ytterligere til dens popularitet.

## Referanser




## Eksterne lenker
* 
* http://www.bakker-norge.com Sist lest 26 Oktober 2015
* http://www.plantearven.no Sist lest 26 Oktober 2015
* http://www.moseplassen.no Sist lest 26 Oktober 2015
* http://www.consideratecandidum.com Sist lest 26 Oktober 2015
* https://nbl.snl.no/Christian_Gartner Sist lest 26 Oktobr 2015
Dekorerte seil i vikingtiden

**Seilene i [[vikingtiden]]** kan ha vært dekorert med ulike mønster og farger, men vi har ingen seil som er bevart fra denne tiden. Så kildene kommer fra billedlig materiale og skriftlige kilder. Seil som er av organisk materiale nedbrytes raskt, og det er sjeldent tekstiler fra vikingtiden har overlevd frem til i dag. Kildeproblematikken gjør at materialet er vanskelig å tolke, men fra de kildene vi har kan det være en mulighet å trekke noen konklusjoner om hvordan seilene så ut i vikingtiden. Forskere tror at seilene er laget av ull og lin.

## Billedlige kilder

Billedsteinene fra Gotland og Bayeuxteppet er an av kildene som har blitt anvendt for å tolke dekorasjonen av seil i vikingtiden.

### ''Billedsteinene fra Gotland''

De fleste billedsteinene fra Gotland er datert fra vikingtiden. Flere av bildene viser skip med seil av ulike mønster og fasonger. Mønstrene ser ut som ruter i et flettemønster. Eldar Heide har tolket de som påsydde striper hvor de har en annen farge enn bakgrunnen, som er seilet. Flettene, eller stripene kan ha en forsterkning eller pyntelig funksjon. Tolkningen hans kommer fra norrøne kilder hvor ordet stafat með vendi (stava langs vev-skråen) dukker opp.

### ''Bayeuxteppet''
:*Hovedartikkel: [[Bayeuxteppet]]* 
Bayeuxteppet er fra ca. 1070 og er over 70,34&nbsp;m langt og 0,50&nbsp;m bredt, teppet er av lin med forskjellige motiver og farger. Et av motivene er skip med seil. Seilene har ulike mønster som er delt i forskjellige farger. Noen av myntene fra Nord-Europa på 800-tallet har også lignende mønster på sine seil.

## Se også
* Bayeux-teppet
* Seil
* Vikingskip
* Vikingtiden

## Referanser


## Videre lesing
* Arisholm, Torstein, Paasche, Knut og Wahl, L. Trine (red.) (2006). *Klink og Seil - Festskrift til Arne Emil Christensen*. Norsk Sjøfartsmuseum og Kulturhistorisk museum Universitetet i Oslo. Otto Stenersens Boktrykkeri AS, Oslo. (262 s.ill.)
Sofienlund

**Sofienlund** er deler av en tidligere lystgård, som ble utskilt fra Skøyen hovedgård i 1813. 

Våningshuset ble oppført 1813, og om- og tilbygget i 1820. Denne er en tømmerbygning i to etasjer med pusset fasade, halvvalmet tak og Louis-seize-dekor rundt inngangspartiet.

Sidebygningen fra 1850 er på én og en halv etasje og oppført i panelt tømmer.

## Historikk
Eiendommen ble først bygslet av handelsmann og grosserer Eskild Larsen. Eiendommen hadde da et areal på 50 mål. Han dyrket opp jorden og bygget bare et lite hus. I 1818 ble eiendommen kjøpt av regjeringsadvokat Jonas Anton Hielm, som navnga denne etter sin hustru Sophie Magdalene. Hielm bygget både om og på huset til dagens form, før han flyttet til Alby gård på Jeløya i 1824, og solgte da Sofienlund til generalkonsul og bankier Hans Faye i 1824 som fikk pusset tømmerfasadene og fikk et påbygg mot hagen. Etter dennes død i 1852, ble eiendommen året etter solgt til eieren av storgården Vestre Holmen gård, Hans Olssøn Holmen som moderniserte sidebygningen.

På 1900-tallet ble eiendommen sterkt beskåret på grunn av trafikkforholdene i området. Anlegget ble overtatt av Aker kommune i 1916 med sikte på å rive bygningene for å gi plass til en utvidelse av Drammensbanen. Eiendommen ble imidlertid fredet av Riksantikvaren i 1924. Da Oslo og Aker ble slått sammen i 1948, overtok Oslo kommune som eier, og eiendommens areal ble ytterligere redusert.

I 1999 ble eiendommen solgt etter en anbudskonkurranse for en krone fra Oslo kommune til Nordisk Kulturminnevern AS som senere endret navn til Sofienlund AS. En forutsetning for salget var at eiendommen skulle restaureres og vedlikeholdes, samt at det ble gitt tillatelse til begrenset næringsvirksomhet. Huset var ferdig restaurert i 2004. Det utleies i dag som selskapslokale.

## Referanser


## Eksterne lenker
* 
* Sofienlund på Skøyen , Maya Lillemoen
Jack Reacher: Never Go Back

***Jack Reacher: Never Go Back*** er en amerikansk actionthriller fra 2016. Filmen er regissert av Edward Zwick, skrevet av Zwick, Marshall Herskovitz og Richard Wenk, og har Tom Cruise i hovedrollen som tittelkarakteren Jack Reacher.

Filmen er oppfølgeren til *[[Jack Reacher]]* (2012), og er basert på kriminalromanen *Never Go Back* av Lee Child. Den hadde premiere høsten 2016.

## Handling
Jack Reacher vender tilbake til hovedkvarteret til sin tidligere enhet, men oppdager at han nå er hovedmistenkt i en 16 år gammel drapssak.

## Rolleliste
* Tom Cruise som Jack Reacher
* Cobie Smulders som Danika
* Danika Yarosh
* Aldis Hodge
* Patrick Heusinger som The Hunter

## Referanser


## Eksterne lenker
*
Auroville

**Auroville** er en eksperimentell by i Viluppuram-distriktet i delstaten Tamil Nadu, sør i India. Byen ble grunnlagt i 1968 av Mirra Alfassa Morriset. Auroville skal være en felles by for framtidsmennesket. Auroville omtales ofte som en multikulturell framtidsby.
## Historie og grunnprinsipper
Auroville er inspirert av tankene og idéene fra den indiske frihetskjemperen og filosofen Sri Aurobindo.  Aurobindos idéer dreier seg om Advaita vedanta – læren om at alle ting er ett. Etter Ayrobindos død, grunnla hans spirituelle partner Mirra Alfassa Morriset byen Auroville. Mirra Alfassa Morriset kalles også Moderen eller The Mother.

## Matrimandir

Matrimandir er en stor kuppel i sentrum av Auroville. Den ble bygget fra 1971, etter initiativ fra «Moren». Arkitekten bak Matrimandir er franskmannen Roger Anger. Bygget sto ferdig i 2008.  Bygget skal symbolisere fødselen av en ny bevissthet. Bygget brukes som et meditasjonssted.

## Demografi
I mai 2014 bodde til sammen  personer fra 45 ulike nasjoner i Auroville.

Innbyggerne i Auroville har ulik kulturell, nasjonal og økonomisk bakgrunn. Indere, franskmenn og tyskere er de største gruppene. Nesten tre fjerdedeler av den indiske delen av befolkningen er fra Tamil Nadu. De fleste som søker innreise og bosetter seg i Auroville kommer først på besøk for å utforske stedet. En opptaksgruppe regulerer opptak av nye medlemmer, basert på deres «psykologisk-åndelige tilbøyeligheter».  Alle innbyggerne arbeider i en av byens butikker og kommersielle enheter, eller i administrasjonskontorene.

## Kritikk
Innflyttere til Auroville må ha nok penger til å kunne sørge for seg selv økonomisk i minst ett år. De må selv bygge eget hus, og ordne med transport. Levekostandene i Auroville er høye sammenlignet med Tamil Nadu. Dette betyr at fattige mennesker vanskelig har mulighet til å ta del i den eksperimentelle byen. Kritiske reiseskildringer har beskrevet Auroville som et kortvarig prosjekt for middelklassen. Auroville har blitt kritisert for å skape langt større sosio-økonomiske ulikheter i Tamil Nadu enn den likheten byen forsøker å fremme.

Et annet punkt Auroville kritiseres for, er byens forhold til andre lokale indiske landsbyer. Fysisk ekspansjon av Auroville har skapt frustrasjon og sinne hos for nabolandsbyer og bønder som mister landområder til den eksperimentelle byen.

Auroville har i flere ganger blitt anklaget for å være et samfunn preget av korrupsjon, narkotikabruk, seksuell
manipulering og pedofili. Dette er svært omdiskutert.

## Referanser


## Eksterne lenker
* 
* Aurovilles statistikkarkiv
Karoliina Pertamo

**Karoliina Pertamo** (født 1971 i Vanda) er en finsk kunstner og illustratør. Hun har utdannelse som billedlærer fra Aalto-universitetet i Helsingfors og i billedkunst fra Bordeaux i Frankrike. Sammen med Annika Sandelin ble hun nominert til Nordisk råds barne- og ungdomslitteraturpris i 2014 for *Råttan Bettan och masken Baudelaire*.

## Bibliografi i utvalg
* *Råttan Bettan och masken Baudelaire*, Schildts & Söderströms 2013, ISBN 9789515232342, *Baudeliero ja Mette-rotta - vauvarunoja ja villejä riimejä*, 2014 (med Annika Sandelin)
* *Olga Orava ja meytsän salaisuus*, Lasten keskus 2014, ISBN 9789522880857 (med Mila Teräs)
* *Riimikissa kikataa - runohetkiä pienille*, Tammi 2013 (med Anna Anttonen och Kati Inkala)
* *Telma ja tarinoiden talo*, Otava 2010 (med Mila Teräs) - også oversatt til tysk
* *Lapsosen loruja*, Tammi 2010 (med Pirjo Suvilehto) - også oversatt til nederlandsk

## Referanser


## Kilder
* Om Karoliina Pertamo på Schildts & Söderströms förlags hjemmeside
Fridtjof Nansen-bulevarden (Sofia)

**Fridtjof Nansen-bulevarden** (bulgarsk: „Фритьоф Нансен“) er en bulevard i Sofia i Bulgaria.

Gateløpet i sin helhet går langs parkanlegget ved det nasjonale kulturpalasset.

Gaten er oppkalt etter nordmannen Fridtjof Nansen. I 2012 ble det reist et monument til ære for Nansen i parken vis-à-vis gaten.

## Referanser


## Eksterne lenker
*
The Confidence Game

***The Confidence Game*** er et musikkalbum med Stephen Ackles, utgitt den 23. oktober 2015.

## Sporliste

# «The Confidence Game» (Dagfin Hjort Hovind/Tom Kristian Husås)
# «Kisses» (Dagfin Hjort Hovind/Laurence Clasby)
# «Lazy Street» (Dagfin Hjort Hovind/Laurence Clasby)
# «One Day» (Dagfin Hjort Hovind/Laurence Clasby)
# «Sailing» (Janis Ian/Lyn Bowtell), med Janis Ian
# «Forever Is The Only Way» (Dagfin Hjort Hovind/Laurence Clasby)
# «The Song In Me» (Dagfin Hjort Hovind/Hilde Gretland Andersen)
# «Stay Where You Are» (Dagfin Hjort Hovind/Hilde Gretland Andersen)
# «Too Far Away» (Dagfin Hjort Hovind/Laurence Clasby)
# «In The Winter» (Janis Ian)
# «Melancholy Christmas» (Dagfin Hjort Hovind/Laurence Clasby)
# «Vengabond Shoes (Part II)» (Dagfin Hjort Hovind/Lars Aas Hansen/Tom Kristian Husås)
## Medvirkende
### Musikere
* Stephen Ackles - sang, bakgrunnvokal, albumnotater, produsent 
* Dagfin Hjort Hovind - gitarer, autoharpe, banjo, bass, synth, perkusjon, mellotron, munnspill, div. arrangement, låtskriver, tekniker, produsent 
* Freddy Holm - kontrabass, cello, bratsj, fiolin, tekniker
* Terje Kinn - banjo, mandolin 
* Lars Nygaard - bass, gitar, trekkspill, tekniker 
* Stig Adolfson - kontrabass
* Espen Sannerud - piano, orgel
* Bjørge Verbaan - piano, kor, tekniker 
* Lasse Hafreager - piano, wurlitzer 
* Tore Blestrud - steelgitar, tekniker 
* Geir Digernes - trommer 
* Martin Wister - trommer
* Alexander Pettersen - trommer
* Petter Marius Gundersen - trompet 
* Anders Hefre - fløyte, saksofoner, tekniker
* Hans Foyn Friis - tromboner
* Hege Bakke Styrvold - tuba, tekniker 
* Alexander Rybak - fiolin, strykearrangement 
* Milutin Petrovic - fiolin, strykearrangement 
* Nikita Sirotenko - cello 
* Janis Ian - sang, gitar, tekniker, låtskriver 
* Kathrine Grooss Tendal - sopranvokal 
* Hilde Gretland Andersen - bakgrunnvokal, håndklapp 
* Julie Willumsen - bakgrunnvokal
* Karin Wright - bakgrunnvokal
* Lars Saurbrey - bakgrunnvokal
* Lena Marie Pedersen - bakgrunnvokal 
* Ole Martin Mathisen-Rue - bakgrunnvokal
* Lotte Lockert Johansen - bakgrunnvokal 
* Liv Leiva - bakgrunnvokal 
* Hanne Sørby Husås - bakgrunnvokal 
* Jørn Hoel - bakgrunnvokal 
* Steinar Albrigtsen - bakgrunnvokal

### Øvrige
* Jeroen Kerstjens - produsent 
* Gordon Hammond - tekniker 
* Jim Berget - miksing 
* Wim Bult - mastering 
* Florens Van - coverfoto
Et helt halvt år (film)

***Et helt halvt år*** (originaltittel ***Me Before You***) er en amerikansk romantisk dramafilm fra 2016. Filmen er regissert av Thea Sharrock, skrevet av Jojo Moyes, Scott Neustadter og Michael H. Weber, og har Emilia Clarke og Sam Claflin i hovedrollene.

Filmen er basert på romanen *[[Et helt halvt år (roman)|Et helt halvt år]]* (2012) av Jojo Moyes. 

## Handling
En ung kvinne med navnet Louisa Clark former et usannsynlig bånd med en nylig lammet mann som hun tar seg av. Mannen ble lam etter en trafikkulykke, noe som plager han mye. Han vurderer aktiv dødshjelp, mens kvinnen prøver å overtale ham til å ikke gjøre det. Hun ønsker at han vil fortsette å leve.

## Rolleliste
* Emilia Clarke som Louisa Clark
* Sam Claflin som William Traynor
* Jenna Coleman som Katrina Clark
* Charles Dance som Steven Traynor
* Janet McTeer som Camilla Traynor
* Matthew Lewis som Patrick
* Vanessa Kirby som Alicia
* Stephen Peacocke som Nathan
* Ben Lloyd-Hughes
* Brendan Coyle
* Lily Travers som Karen

## Eksterne lenker
*
Maria Turtschaninoff

**Maria Turtschaninoff** (født 1977 i Helsingfors) er en finlandssvensk fantasyforfatter, bosatt i Karis.

Hun har studert humanøkologi i Gøteborg, og arbeider som frilansjournalist ved siden av forfatterskapet.

Romanen *Underfors* (2010) skildrer en fantasyverden i bydelen Kronohagen i Helsingfors, der Turtschaninoff selv vokste opp.

*Maresi* (2014) er tredje bind i en serie fra samme fantasyunivers, etter *Arra* og *Anarché*. Alle bøkene har et betydelig kvinneperspektiv. I *Maresi* handler det blant annet om æresvold og kvinneundertrykkelse. Hovedpersonen Maresi er novise i et matriarkalsk klostersamfunn.

*Arra* (2008) ble nominert til Finlandia Junior i 2009 og mottok en pris fra Svenska litteratursällskapet i Finland. Romanen *Maresi* (2014) vant Finlandia Junior-prisen, Svenska Yles litteraturpris og ble nominert til Nordisk råds barne- og ungdomslitteraturpris 2015.

## Bibliografi
* *Min mat och mammas* (2006), kokebok, sammen med moren Christine Saarukka, ISBN 951-52-2395-4
* *De ännu inte valda* (2007), barnebok, ISBN 978-951-52-2437-8
* *Arra* (2008), fantasy for ungdom, ISBN 978-951-52-2604-4
* *Underfors* (2010), fantasy for ungdom, ISBN 978-951-52-2739-3
* *Anaché* (2012), fantasy for ungdom,
* *Maresi: Krönikor från Röda klostret* (2014), fantasy for ungdom, ISBN 978-91-502-2079-7

## Referanser

## Eksterne lenker
*
Midnight Special

***Midnight Special*** er en amerikansk science fiction/dramafilm fra 2016. Filmen er skrevet og regissert av Jeff Nichols, og handler om en far og hans sønn som må flykte etter at faren oppdager at sønnen innehar spesielle evner.

Filmen har Michael Shannon, Kirsten Dunst, Joel Edgerton, Adam Driver og Sam Shepard i hovedrollene.

## Handling
På et motell ser Roy Tomlin og vennen hans Lucas på en reportasje angående om den åtte år gamle Alton Meyer og guttens kidnapper, Roy, samtidig som gutten sitter på gulvet ved siden av dem. På Ranch, en religiøs kult på landsbygda i Texas, sender pastor Calvin Meyer to av sognebarnene sine for å hente Alton Meyer. Deretter møter Calvin resten av menigheten sin, i det FBI-agenter stormer kirken deres.

NSAs kommunikasjonsanalytiker Paul Sevier spør Calvin hvordan tall sendt via kodet satellitt havnet i prekenene hans. Calvin forklarer at Alton driver med tungetale, og ga informasjon fra NSA til Calvin. Etter hvert som Altons krefter vokste, forlot moren Sarah sønnen sin, og medlemmer av Ranchen har oppdratt ham - med pastor Meyer som Altons adoptiv-far. Det blir også bemerket at Roy faktisk er Altons biologiske far.

Senere må Roy og Lucas søke dekning hjemme hos Elden, et tidligere Ranch-medlem. De bruker Eldens varebil, og fortsetter mot et område som Alton spesifiserte. Medlemmer av Ranchen ser ut til å kjenne til dette området, men FBI forsøker desperat å finne ut hvor trioen er på vei. De kjører også innom Sarah Tomlins hus, og hun er overlykkelig over å bli gjenforent med sønnen sin. De fortsetter reisen, men det ser ut til at Alton blir svakere og syk.

## Rolleliste
* Michael Shannon som Roy
* Jaeden Lieberher som Alton
* Kirsten Dunst
* Joel Edgerton
* Adam Driver
* Sam Shepard
* Paul Sparks som Agent Miller
* Bill Camp som Doak
* Scott Haze

## Eksterne lenker
*
Kōriyama (Fukushima)

**Kōriyama** (japansk: 郡山市 &ndash; *Kōriyama-shi*) er en by i Fukushima-prefekturet, Japan. Byen er designert som en «kjerneby» i Japan, og er et kommersielt senter i Fukushima-prefekturet. Kōriyama er den nest største konurbasjonen i Tōhokuregionen.
## Referanser

## Eksterne lenker
*
Going in Style

***Going in Style*** er en amerikansk komedie fra 2017. Filmen er regissert av Zach Braff, skrevet av Theodore Melfi og har Morgan Freeman, Michael Caine og Alan Arkin i hovedrollene. Den er en gjeninnspilling av filmen med samme navn fra 1979.

## Handling

Tre pensjonister planlegger et bankran for å slippe å bekymre seg for fremtiden. Problemet er at de ikke engang vet hvordan de skal håndtere en pistol.

## I rollene

* Morgan Freeman som Willie
* Michael Caine som Joe
* Alan Arkin som Albert
* Ann-Margret som Annie
* Joey King som Brooklyn
* John Ortiz som Jesus
* Matt Dillon
* Maria Dizzia

## Eksterne lenker

*
Marjatta Levanto

**Marjatta Levanto** (født 1944) er en finsk kunsthistoriker og sakprosaforfatter. Hun omtales som en pioner innenfor finsk museumspedagogikk, og er særlig kjent for sine bøker om Hugo Simberg og Eero Järnefelt.

Levanto var direktør for det finske instituttet i Paris i perioden 2005–2008.

Sammen med illustratøren Julia Vuori er hun nominert til Nordisk råds barne- og ungdomslitteraturpris 2015 for boken *Leonardo oikealta vasemmalle* («Leonardo fra høyre mot venstre»), om kunstneren Leonardo da Vinci. For boka *Nykytaide suurin piirtein* («Om samtidskunst» 1998) ble de samme parhestene nominert til Finlandia Junior-prisen 1999.

Hun har også skrevet en liten bok om Helene Schjerfbeck og bidratt som manusforfatter til dokumentarfilmer om finske malere: Akseli Gallen-Kallela i *Jos tahtoo...* (1985) og *Albert Edelfelt Luxembourgin puistossa* (1988). 

## Referanser


## Eksterne lenker
*
Skyting under Middelhavslekene 1959

**Skyting under Middelhavslekene 1959**. Skyting var en av flere sporter under de tredje Middelhavslekene som ble arrangert i Beirut i Libanon i perioden 11. til 23. oktober 1959. Dat var tredje gangen som skyting var med på programmet under Middelhavslekene. Det ble konkurrert i ni øvelser i skyting, kun for menn, åtte individuelle og en lagkonkurranse.  Jugoslavia ble beste nasjon med fire gullmedaljer foran Frankrike med to.

## Medaljer

## Eksterne lenker
* 1959 - BEYROUTH (LIB) at Comité international des Jeux méditerranéens
* Mediterranean Games Athletic results at  '''gbrathletics''' website
KDE Plasma 5

**KDE Plasma 5** var den femte generasjonen av skrivebordsmiljøet som er skapt av KDE, til bruk primært for Linux-systemer. Den er etterfølgeren til KDE Software Compilation 4 og lansert den 15. juli 2014. 

Den inkluderer det nye bakgrunnsbildet *Breeze*, såvel som økt konvergens mellom ulike former for utstyr. Det grafiske brukergrensesnittet ble fullt ut migrert til QML, som benytter OpenGL for bedre ytelse og strømforbruk.

## Referanser


## Eksterne lenker
*
Thrinaxodon

* *Thrinaxodon liorhinus*

***Thrinaxodon*** er en utdødd slekt av cynodonter som levde i det som nå er Sør-Afrika og Antarktika. Den er kjent fra en enkelt art, *Thrinaxodon liorhinus.* *Thrinaxodon* har blitt datert mellom perm og midten av trias, noe som indikerer at den var en av de få artene som overlevde perm-trias-utdøingen. Den var et lite pattedyrliknende krypdyr som varierte i størrelse mellom 30 cm og 50 cm.

## Eksterne lenker
*
Cynognathus

***Cynognathus*** er en utdødd slekt av en stor funksjonsrik therapside som levde i tidlig og midten av trias. Den er kjent fra en enkelt art, **Cygnognathus crateronotus**. Cynognathus var en meter lang rovdyr nært beslektet med pattedyr og hadde en nesten verdensomspennende utbredelse.

Fossiler er funnet i Karoo, Sør-Afrika, i Waterberg nasjonalpark i provinsen Otjozondjupa, Namibia, nær Puesto Viejo i provinsen Jujuy, Sør-Amerika, i Ermayinglagene i provinsen Shaanxi, Kina, og i Fremouw-lagene i Den Transantarktiske fjellkjeden i Antarktika. Den ble første gang artbestemt i 1895 av Harry Seeley.

En avstøpning er utstilt i Naturhistorisk museum i Oslo.

## Referanser
OpenSSH

**OpenSSH**, også kjent som **OpenBSD Secure Shell**, er en gruppe sikkerhetsrelaterte nettverksverktøy basert på protokollen Secure Shell (SSH). De hjelper til med å sikre nettverkskommunikasjon via kryptering av nettverkstrafikk gjennom mange autentifiseringsmetoder.

OpenSSH startet som en fork av det frie programmet SSH, som ble utviklet av Tatu Ylönen. Senere versjoner av Ylönens SSH var proprietær programvare, som ble levert av SSH Communications Security. OpenSSH ble første gangen lansert den 1. desember 1999 som en del av operativsystemet OpenBSD.

## Referanser


## Eksterne lenker
* 
* 
*
OpenSSL

**OpenSSL** er et programvarebibliotek som benyttes i applikasjoner som behøver å sikre nettverk  mot uønsket kommunikasjonskontroll eller behøver å vite identiteten til den man kommuniserer med. Det har vid utbredelse blant web-tjenere på internett, og på de fleste nettsider.

OpenSSL inneholder en åpen kildekode-implementasjon av protokollene SSL og TLS. Kjernebiblioteket, som er skrevet i programmeringsspråket C, implementerer grunnleggende kryptografiske algoritmer og diverse funksjoner for verktøy.

Versjoner er tilgjengelige for de fleste Unix-lignende operativsystemer, OpenVMS og Microsoft Windows. IBM arbeider også med en portering til System i (OS/400).

## Referanser


## Eksterne lenker
* 
*
Benjamin Bild

**Benjamin Bild** (født 8. august 1912 i Oslo, død 26. desember 1941 i Gross-Rosen konsentrasjonsleir) var en norsk mekaniker som var den første norske jøden drept under andre verdenskrig.

Han ble sammen med andre tillitsmenn ved Kjeller Flyfabrikk arrestert 1. mars 1941 anklaget for kommunistisk propaganda og sabotasje. Han satt innesperret i Møllergaten 19 og ble 17. april 1941 deportert til Gross-Rosen sammen med blant andre Moritz Rabinowitz. Der døde han samme år av «kretsløpssvakhet». De tre kameratene fra Kjeller slapp fri fra Møllergaten etter en måned. Han var den første norske jødene som døde i konsentrasjonsleir (et par måneder før døde den tyske flyktningen Eugen Lewin-Dorsch). Foreldrene Herman (født 1883) og Thina Bild (født 1882( hadde innvandret fra Russland og Litauen i 1905. Foreldrene og Benjamins søsken ble deportert til Auschwitz i november 1942. Ingen overlevde. To søsken klarte å flykte til Sverige før deportasjonen og deres etterslekt lever. Benjamin Bild ble i 1932 gift med Gjertrud Jensen (født 1908) fra Brunlanes. Arbeidskameratene satte opp en minneplate på Kjeller.

## Referanser
Pierre Lemaitre

**Pierre Lemaitre** (født 19. april 1951 i Paris) er en fransk forfatter. I 2013 ble han tildelt Goncourt-prisen for romanen *Au revoir là-haut*. I 2015 fikk han CWA International Dagger for beste til engelsk oversatte kriminalroman, for *Travail soigné: une enquête de Camille Verhoeven.*

Han er først og fremst kjent for å skrive kriminalromaner. *Au revoir là-haut* skiller seg imidlertid fra hans øvrige verk, denne boken skildrer to franske veteransoldater i tiden etter første verdenskrig.

## Referanser


## Eksterne lenker
* 
* 
*
Ruben Ullmann

**Ruben Ullmann** også omtalt som **Rubin Phillip Ullmann** (født 13. desember 1918 i Moss, død 30. september 1942 i Sachsenhausen) var en norsk student og motstandsmann under andre verdenskrig. 

Ullmann studerte medisin ved Universitetet i Oslo og deltok i kamp mot den tyske invasjonsstyrken i Valdres. Sammen med studiekamerater begynte han (med base på det medisinske fakultetet) informasjonsarbeid for å motvirke den nazistiske propagandaen. Han ble arrestert av Gestapo 21. november 1941, også faren Isak Ullmann og broren Paul H. Ullmann ble arrestert. De ble deportert og kom til Sachsenhausen 27. mai 1942. Ruben Ullmann døde på sykestuen der. Isak og Paul ble sendt mot Lublin 24. oktober og forsvant.

Isak, Paul og Rubin Ullmann fikk hver sin snublestein som et minne, i Moss i 2015.

## Referanser
Middelhavslekene 1963

**Middelhavslekene 1963**. De fjerde middelhavslekene ble arrangert i Napoli i Italia i perioden 21. til 29. september 1963. Det var 1057 mannlige utøvere fra tretten nasjoner som deltok i sytten sporter. Italia ble beste nasjon med trettito gullmedaljer foran Tyrkia med ti

## Medaljer

## Deltakende nasjoner
Det var 13 nasjoner som deltok i lekene i 1963

* (144)
* (72)
* (72)
* (117)
* (126)
* (54)
* (36)
* (108)
* (3)
* (108)
* (72)
* (46)
* (99)

## Idretter

* Basketball
* Boksing
* Bryting
* Fekting
* Fotball
* Friidrett
* Landhockey
* Roing
* Seiling
* Skyting
* Stuping
* Svømming
* Sykling
* Tennis
* Turn
* Volleyball
* Vannpolo

## Eksterne lenker
* Complete 1963 Mediterranean Games Standings
* Mediterranean Games Athletic results at  '''gbrathletics''' website
Fekting under Middelhavslekene 1963

**Fekting under Middelhavslekene 1963**. Fekting var en av flere sporter under de tredje Middelhavslekene som ble arrangert i Napoli i Italia i perioden 21. til 29. september 1963. Det var fjerde gangen som fekting var med på programmet under Middelhavslekene. Det ble konkurrert i tre øvelser i fekting, kun for menn. Det var individuell konkurranse i kårde, sabel og florett. Frankrike ble beste nasjon med to gullmedaljer foran Italia med en.

## Medaljer

## Eksterne lenker
* 1963 - BEYROUTH (LIB) at Comité international des Jeux méditerranéens
* Mediterranean Games Athletic results at  '''gbrathletics''' website
CUPS

**CUPS**, eller **Common Unix Printing System**, er et modulært skriversystem for Unix-lignende operativsystemer som tillater at en datamaskin fungerer som skrivertjener. En datamaskin som kjører CUPS er en vert som aksepterer skriverjobber fra en klientdatamaskin, prosesserer dem og sender dem til den egnede skriver.

Programmet ble lansert 9. juni 1999. Siste versjon er 2.1 fra 31. august 2015.

## Referanser


## Eksterne lenker
*
Steinar Bjerkestrand

**Steinar Bjerkestrand** (1952–2020) var er en norsk luthersk prest og museumsleder. Han var direktør for Nidaros domkirkes restaureringsarbeider fra april 2011 til oktober 2019. 

Han var cand.theol. fra Teologisk Fakultet, Universitetet i Oslo høsten 1977 og ble ordinert til prest i Nidaros domkirke av biskop Tord Godal i desember 1978. Han var vernepliktig feltprest ved Ramsund orlogsstasjon 1979, kapellan i Bodin (1980–82), sokneprest i Haltdalen (1982–1991), spesialrådgiver ved Nidaros Bispedømmekontor (1991) og stiftskapellan I ved Hamar Bispedømmekontor (1991–1997). Han var fra august 1997 direktør ved Hedmarksmuseet og Domkirkeodden, og la til rette for omdannelsen til Stiftelsen Domkirkeodden (2003) og seinere Hedmark fylkesmuseum (2009; Anno Museum fra 2014).

Han hadde pastoralklinisk etterutdanning og gjennomgikk Den Norske kirkes Presteforenings utdanningsprogram i pastoral lederutvikling, bl.a. med eksamen i personalpsykologi og ledelse. Bjerkestrand var politisk aktiv i perioden 1984–1991 som medlem av Holtålen kommunestyre og formannskap. Han var aktivt med i Den norske kirkes Presteforening i årene 1983–1993. (Nestleder 1990–1991). Han hadde også en rekke styreverv innenfor kultur, næringsliv og reiselivsorganisasjoner.

## Referanser